Blaze7451/Wiki-th-20250601 huggingface dataset:
แม่แบบ:เหตุการณ์ปัจจุบัน/2555 พฤศจิกายน 29

* ที่ประชุมสมัชชาใหญ่สหประชาชาติมีมติรับรองปาเลสไตน์มีสถานะเป็นรัฐผู้สังเกตการณ์ที่มิได้เป็นสมาชิก จากเดิมสถานะเดิมที่เป็นผู้สังเกตการณ์ทั่วไป (ดู ข้อมติสมัชชาใหญ่แห่งสหประชาชาติที่ 67/19) ( เดลินิวส์) ( ไทยรัฐ)
}
ขนมไหว้พระจันทร์

ขนมไหว้พระจันทร์ (Moon Cake; จีนตัวย่อ: 月饼; จีนตัวเต็ม: 月餅; พินอิน: yuè bĭng) เป็นขนมที่ทำขึ้นเพื่อใช้ในเทศกาลกลางฤดูใบไม้ร่วง หรือเทศกาลไหว้พระจันทร์ (中秋節) ในคืนวันเพ็ญในเดือน 8 ตามปฏิทินจีน (กันยายนตามปฏิทินเกรกอเรียน)
ขนมไหว้พระจันทร์ เป็นของที่ใช้สำหรับเซ่นไหว้ดวงจันทร์ นับเป็นของสำคัญที่ใช้ในเทศกาลนี้ ลักษณะของขนมมีทรงกลม ลักษณะคล้ายขนมเค้ก ทำจากแป้งนวด แล้วกดใส่แป้นพิมพ์ที่มีลวดลายต่าง ๆ จากนั้นนำไปอบ และเคลือบผิวหน้าด้วยน้ำเชื่อม ภายในบรรจุไส้ต่าง ๆ ซึ่งส่วนใหญ่เป็นธัญพืชต่าง ๆ อาทิ ทุเรียน, เมล็ดบัว, แมคคาเดเมีย, พุทราจีน เป็นต้น แต่ปัจจุบันก็ได้มีดัดแปลงใส่เนื้อสัตว์ต่าง ๆ เข้าไป เช่น กุนเชียง, ไข่เค็ม, หมูแฮม, หมูแดง, หมูหยอง เป็นต้น
ความเป็นมาของขนมไหว้พระจันทร์ คือ ในยุคปลายราชวงศ์หยวน ที่ชาวฮั่นถูกปกครองอย่างกดขี่โดยชาวมองโกล ชาวฮั่นเมื่อต้องการจะก่อกบฏต่อต้าน ด้วยการแอบสอดสาส์นไว้ในขนมชิ้นนี้ แล้วนำไปแจกจ่ายให้กับทุกบ้าน ในสาส์นมีข้อความว่า คืนนี้ในเวลายาม 3 จงสังหารทหารมองโกลพร้อมกัน อันนำมาซึ่งเอกราชของชาวฮั่น จนกลายเป็นประเพณีการรับประทานและไหว้ขนมไหว้พระจันทร์ในปัจจุบัน
ปัจจุบัน ขนมไหว้พระจันทร์ได้มีผู้ผลิตและจำหน่ายมากมายหลายแห่ง ได้มีการดัดแปลงใส่ไส้ต่าง ๆ เพิ่มขึ้นจากในอดีตมาก เช่น ช็อคโกแล็ต, ชาเขียว, คัสตาร์ด, อัลมอนด์ เป็นต้น หรือดัดแปลงไปเป็นแบบต่าง ๆ เช่น ดัดแปลงคล้ายขนมโมจิ หรือไอศกรีม และกลายมาเป็นธุรกิจสำคัญที่มีมูลค่าการตลาดและการแข่งขันสูงมากในช่วงเทศกาลนี้ในแต่ละปี 
ในมาเลเซีย ขนมไหว้พระจันทร์เรียกว่า กูอิฮ์ บูลัน (kuih bulan) มีหลายไส้เช่นเดียวกับขนมไหว้พระจันทร์ในไทย

**อ้างอิง**

**แหล่งข้อมูลอื่น**
หมวดหมู่:ดวงจันทร์
หมวดหมู่:เค้ก|ขนม
หมวดหมู่:ขนมของชาวจีน|ขนม
นิทานพื้นบ้าน

นิทานพื้นบ้าน (folktale) เป็นนิทานประเภทหนึ่ง เป็นเรื่องราวที่เล่าสืบต่อกันมาซึ่งอาจไม่มีบันทึกเป็นหลักฐาน เนื่องจากสมัยโบราณไม่มีความบันเทิงในรูปแบบอื่นในสังคมหลายวัฒนธรรมใช้การเล่าเรื่องสู่กันฟังซึ่งมักเป็นเรื่องราวจากจินตนาการแสดงความเชื่อของชาวบ้าน นิทานพื้นบ้านมักได้รับการบันทึกหรือตีพิมพ์ภายหลังและมักหาต้นกำเนิดไม่ได้ และมีการแต่งแต้มเรื่องราวเพิ่มเติมตามจินตนาการของผู้เล่า นิทานพื้นบ้านที่โด่งดัง อย่างเช่น ซินเดอเรลลา เจ้าชายกบ แจ๊คผู้ฆ่ายักษ์ เจ้าหญิงนิทรา นิทานของไทยเช่น พิกุลทอง พยาคันคาก แก้วหน้าม้า

**รูปแบบ**
นิทานพื้นบ้านแยกเรื่องราวออกได้ดังนี้ 
# เทพนิยาย
# นิทานชีวิต
# นิทานวีรบุรุษ
# เรื่องปรัมปรา
# นิยายผจญภัยยุคกลาง
# ตำนาน
# นิทานอธิบายเหตุ
# นิทานสัตว์
# นิทานอุทาหรณ์
# เรื่องขำขัน
# ตำนานนักบุญ
# นิทานเข้าแบบ

**อ้างอิง**
หมวดหมู่:นิทาน
คำสั่งสำนักนายกรัฐมนตรีที่ 66/2523

คำสั่งสำนักนายกรัฐมนตรีที่ 66/2523 หรือคำสั่งที่ 66/(25)23 เป็นคำสั่งรัฐบาลไทยที่กำหนดนโยบายสำคัญในการต่อสู้กับการก่อการกำเริบคอมมิวนิสต์ช่วงปลายสงครามเย็น คำสั่งดังกล่าวออกเมื่อวันที่ 23 เมษายน 2523 และลงนามโดยนายกรัฐมนตรี พลเอก เปรม ติณสูลานนท์ คำสั่งนี้ทำให้มีการเปลี่ยนแปลงนโยบายจากท่าทีทหารสายแข็งที่ดำเนินมาแต่รัฐบาลฝ่ายขวาธานินทร์ กรัยวิเชียร (ครองอำนาจ 2519 ถึง 2520) มาสู่สายกลางมากขึ้นซึ่งให้ความสำคัญมาตรการทางการเมืองเหนือการปฏิบัติทางทหารอย่างเป็นทางการ คำสั่งนี้กำหนดให้มีการจัดการความอยุติธรรมทางสังคม และการส่งเสริมการมีส่วนร่วมทางการเมืองและกระบวนการประชาธิปไตย มีการออกกฎหมายนิรโทษกรรมสอดคล้องกับคำสั่งอนุญาตให้ผู้แปรพักตร์ผละขบวนการก่อการกำเริบ ซึ่งเมื่อประกอบกับการเสื่อมลงของการสนับสนุนจากต่างชาติ นำไปสู่การเสื่อมลงของพรรคคอมมิวนิสต์แห่งประเทศไทย

**อ้างอิง**
หมวดหมู่:ประวัติศาสตร์การเมืองไทย
ตำรวจน้ำ

ไฟล์:HKPF Police-65 - 201412.JPG|thumb|เรือตรวจการของตำรวจน้ำฮ่องกง
ตำรวจน้ำ หรือเรียกกันในชื่อ ตำรวจท่าเรือ ตำรวจอ่าว ตำรวจแม่น้ำ หรือ หน่วยบังคับใช้กฎหมายทางทะเล คือ ตำรวจที่ทำหน้าที่ดูแลรักษาความสงบเรียบร้อยบริเวณน่านน้ำ พื้นที่ปฏิบัติการอาจจะเป็นน่านน้ำทะเล ชายฝั่ง แม่น้ำ ปากแม่น้ำ ท่าเรือ ทะเลสาบ คลอง หรือพื้นที่ทางน้ำต่าง ๆ

**อำนาจหน้าที่**
ตำรวจน้ำมีอำนาจหน้าที่ในการปฏิบัติงานในด้านการรักษาความปลอดภัยทางน้ำ บังคับใช้กฎหมายต่าง ๆ เกี่ยวกับการจราจรทางน้ำ การป้องกันและปราบปรามอาชญากรรมบนเรือ ในน่านน้ำและชายฝั่ง การค้นหาและกู้ภัย (ทั้งในฐานะหน่วยงานหลักที่ดูแลน่านน้ำและเป็นหน่วยเผชิญเหตุเบื้องต้นก่อนหน่วยที่มีความเชี่ยวชาญมาถึง) รวมถึงการอำนวยความสะดวกเจ้าหน้าที่ตำรวจหน่วยอื่น ๆ ในการเข้าถึงพื้นที่ที่ไม่สามารถเข้าถึงได้ทางบก แต่เข้าถึงทางน้ำได้
นอกจากนี้ ตำรวจน้ำอาจมีอำนาจหน้าที่รวมไปถึงการรักษาความมั่นคงตามแนวชาวฝั่ง การบังคับใช้กฎหมายด้านสิ่งแวดล้อมทางทะเลและชายฝั่ง การลาดตระเวนเพื่อตรวจคนเข้าเมืองและการลักลอบนำเข้าสินค้า การปฏิบัติการค้นหาใต้น้ำ (แม้หน่วยตำรวจหลายแห่งจะมีหน่วยประดาน้ำโดยเฉพาะอยู่แล้ว) โดยประสานงานกับหน่วยงานอื่น ๆ ที่เกี่ยวข้องในการปฏิบัติหน้าที่
เรือยางท้องแข็ง (RHIB) ที่ใช้งานโดยหน่วยค้นหาใต้น้ำและทางน้ำของตำรวจสหราชอาณาจักร
ยุทโธปกรณ์และเครื่องมือของตำรวจน้ำอาจจะประกอบไปด้วยเรือยางขนาดเล็ก ไปจนถึงเรือเดินทะเลขนาดใหญ่ แต่ส่วนใหญ่ตำรวจน้ำจะใช้เรือยนต์ขนาดเล็ก ขนาดกลาง ที่มีความเร็วสูง ซึ่งในบางพื้นที่จะมีการติดตั้งอุปกรณ์ฉีดน้ำดับเพลิงเข้าไปบนดาดฟ้าเรือด้วย ซึ่งเจ้าหน้าที่ตำรวจน้ำจะได้รับการฝึกฝนให้สามารถปฏิบัติภารกิจช่วยเหลือทางน้ำต่าง ๆ รวมไปถึงการปฐมพยาบาลเบื้องต้น การผจญเพลิง

**ตำรวจน้ำในแต่ละประเทศ**
ในแต่ละประเทศ มีการจัดหน่วยตำรวจน้ำที่แตกต่างกันทั้งความรับผิดชอบและอำนาจหน้าที่ อาทิ- Thailand 
** กองบังคับการตำรวจน้ำ สังกัดกองบัญชาการตำรวจสอบสวนกลาง สำนักงานตำรวจแห่งชาติ- Philippines 
** กองตำรวจน้ำ กรมตำรวจแห่งชาติฟิลิปปินส์- Malaysia
** กองกำลังปฏิบัติการทางทะเล สังกัดกองบัญชาการตํารวจแห่งชาติมาเลเซีย- Singapore
** หน่วยตำรวจยามฝั่ง สังกัดกองกำลังตำรวจสิงคโปร์

**ดูเพิ่ม**
 ตำรวจ- หน่วยยามฝั่ง

**อ้างอิง**
หมวดหมู่:ตำรวจ
บันเทิงคดีพยากรณ์และหลังพยากรณ์

บันเทิงคดีพยากรณ์ (Apocalyptic fiction) เป็นประเภทย่อยของบันเทิงคดีแนววิทยาศาสตร์ ซึ่งมีเนื้อหาเกี่ยวกับการสิ้นสุดของอารยธรรมมนุษย์ อาจเนื่องมาจากความหายนะตามที่เป็นจริง เช่น การสงครามนิวเคลียร์ โรคระบาดทั่ว การโจมตีจากนอกโลก การชนของเทห์วัตถุ (impact event) การก่อการกำเริบของไซเบอร์เนติกส์ ภาวะเอกฐานทางเทคโนโลยี (technological singularity) ความผิดปกติในการถ่ายทอดพันธุกรรม ปรากฏการณ์เหนือธรรมชาติ การพิพากษาของพระเจ้า การเปลี่ยนแปลงสภาพอากาศอย่างควบคุมไม่ได้ การหมดไปของทรัพยากร การล่มสลายของระบบนิเวศ หรือภัยพิบัติทั่วไปอื่น ๆ ส่วนบันเทิงคดีหลังพยากรณ์ (Post-apocalyptic fiction) เกิดขึ้นในโลกหรืออารยธรรมหลังเกิดเหตุการณ์ข้างต้น กรอบเวลาอาจเป็นทันทีหลังเกิดความหายนะนั้น โดยเน้นถึงความลำบากหรือจิตวิทยาของผู้รอดชีวิต หรืออาจเกิดหลังความหายนะเป็นเวลานานก็ได้ ซึ่งมักมีแก่นเรื่องที่ว่า การมีอยู่ของอารยธรรมก่อนเกิดความหายนะถูกลืมไป (หรือกลายเป็นตำนาน) เรื่องหลังพยากรณ์มักเกิดขึ้นในโลกอนาคตที่ดำรงชีวิตแบบเกษตรกรรม ไม่พึ่งเทคโนโลยี หรือโลกที่มีเพียงเทคโนโลยีที่กระจัดกระจายบางส่วนหลงเหลืออยู่เท่านั้น
หมวดหมู่:ประเภทของภาพยนตร์
หมวดหมู่:บันเทิงคดีพยากรณ์
หมวดหมู่:บันเทิงคดีหลังพยากรณ์
โจเซฟ เมอร์รีย์

โจเซฟ เอดเวิร์ด เมอร์รีย์ (Joseph Edward Murray; 1 เมษายน 2462 – 26 พฤศจิกายน 2555) เป็นศัลยแพทย์ชาวอเมริกันคนแรกที่ประสบความสำเร็จในการปลูกถ่ายไตให้กับฝาแฝดริชาร์ดและรอนัลด์ เฮร์ริก เมื่อวันที่ 23 ธันวาคม 2497
เมอร์รีย์ได้รับรางวัลโนเบลสาขาสรีรวิทยาหรือการแพทย์ร่วมกับอี. ดอนัลด์ ทอมัส ในปี พ.ศ. 2533 

**อ้างอิง**

**แหล่งข้อมูลอื่น**
  Nobel Prize-  Autobiography on NobelPrize.org date=2008-06-11 
2012
หมวดหมู่:ศัลยแพทย์ชาวอเมริกัน
โทโกนาเมะ

โทโกนาเมะ (Tokoname-shi) เป็นนครในจังหวัดไอจิ ประเทศญี่ปุ่น มีขนาดพื้นที่ทั้งหมด sqmi มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 58,136 คน และมีความหนาแน่นของประชากร 1,040 คนต่อตารางกิโลเมตร เป็นที่ตั้งของท่าอากาศยานนานาชาติชูบุเซ็นแทรร์

**ภูมิศาสตร์**
นครโทโกนาเมะตั้งอยู่บนชายฝั่งตะวันตกของคาบสมุทรชิตะ ทางตอนใต้ของจังหวัดไอจิ ติดกับอ่าวอิเซะ

**เทศบาลข้างเคียง**
 จังหวัดไอจิ
** นครชิตะ
** นครฮันดะ
** เมืองทาเกโตโยะ
** เมืองมิฮามะ
** เมืองอางูอิ

**ภูมิอากาศ**
นครโทโกนาเมะมีภูมิอากาศแบบร้อนชื้นในฤดูร้อน และฤดูหนาวที่ค่อนข้างอบอุ่น (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในโทโกนาเมะอยู่ 15.5 °C ปริมาณน้ำฝนเฉลี่ยทั้งปีอยู่ที่ 1,674 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 27.4 °C และต่ำสุดในเดือนมกราคมอยู่ที่ประมาณ 4.6 °C

**สถิติประชากร**
ตามข้อมูลสำมะโนประชากรของญี่ปุ่น จำนวนประชากรของโทโกนาเมะค่อนข้างคงที่ในช่วง 50 ปีที่ผ่านมา

**ภาพ**
ไฟล์:Tokonyan 2020 ac (1).jpg|มาเนกิเนโกะ
ไฟล์:Yakimonosanpomichi17.JPG|ทางเดินเครื่องปั้นดินเผา
ไฟล์:Tokoname Kiln Plaza ac (2).jpg|INAX MUSEUMS
ไฟล์:Yakimonosanpomichi1.JPG|กระเบื้องเคลือบโทโกนาเมะ

**อ้างอิง**

**แหล่งข้อมูลอื่น**
 Tokoname- เว็บไซต์ทางการของนครโทโกนาเมะ ja

หมวดหมู่:นครในจังหวัดไอจิ
โรงเรียนแสงวิทยา

โรงเรียนแสงวิทยา (Saengvithaya School) (อักษรย่อ: ส.ว.ย. ,SV) เป็นโรงเรียนเอกชนระดับอนุบาลปีที่ 1 จนถึงมัธยมศึกษาปีที่ 3 ตั้งอยู่เลขที่ 105 ถนนสุดบรรทัด อำเภอแก่งคอย จังหวัดสระบุรี เปิดทำการสอนครั้งแรกในปี พ.ศ. 2505 โดยนายสุวรรณ ต.แสงจันทร์ เป็นผู้ก่อตั้ง เริ่มแรกมีคุณครู 9 คน และนักเรียน 222 คน ปัจจุบันโรงเรียนแสงวิทยามีการพัฒนาการเรียนการสอนดีขึ้น

**สัญลักษณ์ประจำโรงเรียน**
 วิสัยทัศน์ : โรงเรียนแสงวิทยามุ่งสู่องค์กรแห่งการเรียนรู้- ปรัชญาโรงเรียน : พากเพียร เรียนวิชา ส่งเสริม การศึกษา เยาวชน - ปรัชญานักเรียน : เรานักเรียน เพียรศึกษา เป็นคนดีมีวิชา  ครองสัจจา อยู่อาจิณ- สีประจำโรงเรียน : สีขาว และสีแดง- ตราประจำโรงเรียน : ตราประจำโรงเรียนมีสัญลักษณ์และความหมาย ดังนี้
** มงกุฎ : ความมีชื่อเสียงแผ่ไพศาลเป็นที่รู้จักแก่บุคคลโดยทั่วไป 
** รัศมี : ความมีเกียรติยศของโรงเรียน
** ส.ว.ย. : อักษรย่อของโรงเรียนแสงวิทยา 
** โล่ : เกียติประวัติอันยาวนานและความยั่งยืนของโรงเรียนแสงวิทยา
** ช่อมะกอก : สัญลักษณ์แห่งชัยชนะ และความสำเร็จ เป็นมาลัยเกียรติยศที่จะเตือนใจให้กระทำแต่ความดี เชิดชู และจรรโลงไว้ซึ่งเกียรติยศ ชื่อเสียงของโรงเรียนมิให้เสื่อมคลาย
** หนังสือ : สรรพวิชาความรู้ในบรรณพิภพ
** บัณฑิต : ผู้ทรงความรู้ มีปัญญา มีจิตใจที่งาม และมีการดำเนินชีวิตที่ถูกต้อง รู้ดีรู้ชั่ว
** นักเรียน : นักเรียนที่มุ่งมั่นแน่วแน่ในการหาความรู้
** โรงเรียน : โรงเรียนแสงวิทยา
** พากเพียร เรียนวิชา ส่งเสริม การศึกษา เยาวชน: ปรัชญาของโรงเรียนซึ่งนายสุวรรณ ต.แสงจันทร์ ผู้ก่อตั้งได้มอบไว้ตั้งแต่ปี พ.ศ. 2505- ต้นไม้ประจำโรงเรียน : ต้นแสงจันทร์- เพลงประจำโรงเรียน : มาร์ชแสงวิทยา

**ประวัติโรงเรียน**
โรงเรียนแสงวิทยาก่อตั้งในปี พ.ศ. 2505 โดยนายสุวรรณ ต.แสงจันทร์ เป็นผู้ก่อตั้ง บนเนื้อที่ 6 ไร่ 86 ตารางวา เริ่มแรกมีคุณครู 9 คน และนักเรียน 222 คน ในปีถัดมาจำนวนนักเรียนได้เพิ่มปริมาณอย่างรวดเร็ว โรงเรียนต้องขยายอาคารเรียนจากอาคารไม้ชั้นเดียวเป็น อาคารไม้ 2 ชั้น เพื่อรองรับนักเรียนที่เพิ่มปริมาณมากขึ้น
ในปี พ.ศ. 2538 นายวิฑูรย์  ต.แสงจันทร์ เป็นผู้รับใบอนุญาต และนางเสาวลักษณ์ กมลโรจน์สิริเป็นผู้อำนวยการใหญ่ โรงเรียนได้รับการยอมรับเป็นอย่างยิ่งจากท่านผู้ปกครองได้ส่งบุตรหลานเข้ารับการศึกษามากที่สุดของโรงเรียนเอกชนในจังหวัดสระบุรี  ปัจจุบันว่าที่ร้อยตรีพัทธโรจน์ กมลโรจน์สิริ เป็นผู้อำนวยการโรงเรียน โรงเรียนได้พัฒนาการศึกษามากขึ้น

**รายนามผู้อำนวยการโรงเรียน**

**โครงการเด่น**
 ลูกแสงวิทยาไม่กินหวาน
โครงการนี้ได้เป็นโครงการต่อยอดจากโครงการรณรงค์เพื่อเด็กไทยไม่กินหวาน ของสำนักงานกองทุนสนับสนุนการสร้างเสริมสุขภาพ (สสส.) ซึ่งเป็นหนึ่งในโรงเรียนต้นแบบเด็กไทยไม่กินหวาน โดยโรงเรียนแสงวิทยาได้ประยุกต์และบูรณาการแผนงาน เข้าสู่ระบบการเรียนการสอนให้แก่นักเรียนทุกระดับชั้น ผ่านสื่อการเรียนรู้ที่น่าสนใจ และการกระตุ้นเตือนเด็กๆ ด้วยกิจกรรมที่เข้าใจง่าย

**รางวัล**
 รางวัลโรงเรียนรางวัลพระราชทาน- รางวัลโรงเรียนรางวัลส่งเสริมสุขภาพระดับเพชร- รางวัลเหรียญทอง 1 โรงเรียน 1 นวัตกรรมของคุรุสภา- รางวัลโรงเรียนส่งเสริมทันตสุขภาพ ระดับจังหวัด- รางวัลเรือนสุขารมณ์ สุดยอดส้วมจังหวัดสระบุรี- รางวัลโรงอาหารมาตรฐาน รองชนะเลิสระดับเขต- รางวัลโรงเรียนคู่ฝัน ระดับคุณภาพดีเด่น

**บุคคลที่มีชื่อเสียงที่เกี่ยวข้องกับโรงเรียน**
 อุทิศ เหมะมูล เป็นนักเขียนรางวัลซีไรท์ ปี พ.ศ. 2552 กับนวนิยายเรื่อง ลับแล, แก่งคอย- ธชตวัน ศรีปาน เป็นผู้ฝึกสอนของ สโมสรฟุตบอลเพื่อนตำรวจ

**อ้างอิง**
หมวดหมู่:โรงเรียนในจังหวัดสระบุรี
หมวดหมู่:โรงเรียนเอกชนในประเทศไทย
หมวดหมู่:สิ่งก่อสร้างในอำเภอแก่งคอย
แบงท์ เอ็ดเลียน

ไฟล์:Bengt Edlén and king.jpg|thumbnail|right|แบงท์ เอ็ดเลียน (ขวา) กับสมเด็จพระเจ้ากุสตาฟที่ 6 อดอล์ฟแห่งสวีเดน
แบงท์ เอ็ดเลียน (Bengt Edlén; 2 พฤศจิกายน ค.ศ. 1906 — 10 กุมภาพันธ์ ค.ศ. 1993) เป็นทั้งศาสตราจารย์ทางฟิสิกส์และนักดาราศาสตร์ชาวสวีเดนผู้ซึ่งมีความเชี่ยวชาญในด้านสเปกโทรสโกปี เขาได้เข้าร่วมในการแก้ ปริศนาโคโรนา ซึ่งเป็นเส้นเงาที่ไม่สามารถระบุได้ในสเปกตรัมของดวงอาทิตย์ โดยเชื่อกันอย่างคร่าวๆว่าน่าจะมาจากธาตุไม่ปรากฏชื่อมาจนบัดนี้โดยเรียกว่าโคโรเนียม ในภายหลัง แบงท์ เอ็ดเลียน ได้แสดงให้เห็นว่าเส้นเหล่านั้นมาจากการแตกตัวของเหล็กที่แตกตัวเป็นไอออน (Fe-XIV) การค้นพบของเขาไม่ได้รับการยอมรับในทันที ตั้งแต่ไอออนไนซ์ได้รับการอ้างอิงว่าต้องมีอุณหภูมิที่ล้านองศา หลังจากนั้นอุณภูมิของโคโรนาดวงอาทิตย์ก็ได้รับการตรวจสอบ
นอกจากนี้ เขายังมีผลงานสำคัญในการวิเคราะห์สเปกตรัมของดาววูล์ฟ-ราเยท์
แบงท์ เอ็ดเลียน ได้เป็นศาสตราจารย์ที่มหาวิทยาลัยลุนด์ใน ค.ศ. 1944–1973 เขาได้รับเลือกให้เป็นสมาชิกแห่งราชสำนักวิทยาศาสตร์สวีเดนใน ค.ศ. 1947 เขาสำเร็จการศึกษาจากโรงเรียนมัธยมในนอร์เชอปิงใน ค.ศ. 1926 และได้เข้ามหาวิทยาลัยอุปซอลากระทั่งสำเร็จการศึกษาระดับปริญญาเอกใน ค.ศ. 1934 
แบงท์ เอ็ดเลียน ได้รับเหรียญทองจากสมาคมดาราศาสตร์หลวงใน ค.ศ. 1945 สำหรับการแก้ปริศนาโคโรนา,  เหรียญฮาวเวิร์ด เอ็น. พ็อตส์ ใน ค.ศ. 1946 สำหรับการวิจัยรังสีอัลตร้าไวโอเลตไกลสุด และเหรียญเฮนรี เดรเปอร์ของสถาบันวิทยาศาสตร์แห่งชาติสหรัฐอเมริกา ใน ค.ศ. 1968

**อ้างอิง**

**แหล่งข้อมูลอื่น**
150 px-  Gold Medal of the Royal Astronomical Society awarded to Edlén -  Pressmeddelande: Ny utställning på Lunds Universitetmuseum date=2006-10-02  
หมวดหมู่:นักดาราศาสตร์ชาวสวีเดน
หมวดหมู่:นักฟิสิกส์ชาวสวีเดน
หมวดหมู่:บุคคลจากมหาวิทยาลัยลุนด์
หมวดหมู่:บุคคลจากมหาวิทยาลัยอุปซอลา
มิตซูบิชิ เอฟ-2

มิตซูบิชิ เอฟ-2 เครื่องบินรบหลากบทบาท ที่ผลิตโดย บริษัท มิตซูบิชิ เฮวี่ อินดัสทรีย์ส ของญี่ปุ่น ร่วมกับ ล็อกฮีด มาร์ติน ของสหรัฐอเมริกาโดยต้นแบบ คือ เอฟ-16 ด้วยอัตราส่วนการผลิตของญี่ปุ่นและสหรัฐอเมริกา เท่ากับ 60/40 โดยเริ่มการผลิตในปี พ.ศ. 2539 และเข้าประจำการครั้งแรกในปี พ.ศ. 2543

**แบบการผลิต**
 XF-2A: ที่นั่งเดี่ยว รุ่นต้นแบบ- XF-2B: สองที่นั่ง รุ่นต้นแบบ- F-2A: ที่นั่งเดียว รุ่นสำหรับโจมตี- F-2B: สองที่นั่ง รุ่นสำหรับฝึกบิน

**รายละเอียด (F-2A)**
มิตซูบิชิ เอฟ-2เอ
 ลักษณะทั่วไป- นักบิน: 1 (หรือ 2 สำหรับ F-2B)- ความยาว: 15.52 เมตร (50 ฟุต 11 นิ้ว)- ความยาวช่วงปีก: 11.13 เมตร (36 ฟุต 6 นิ้ว)- ความสูง: 4.69 เมตร (15 ฟุต 5 นิ้ว)- พื้นที่ปีก: 34.84 เมตร² (375 ฟุต²)- น้ำหนักตัวเปล่า: 9,527 กิโลกรัม- น้ำหนักรวม: 14,970 กิโลกรัม- น้ำหนักสูงสุดในการขึ้นบิน: 22,100 กิโลกรัม- เครื่องยนต์: 1 × General Electric F110-GE-129 turbofan
** แรงขับแห้ง: 76 kN
** แรงขับเชื้อเพลิง: 120–125 kN
 ประสิทธิภาพ- ความเร็วสูงสุด: มัค 2.0 (2,469.6 กม./ชม., 1 333 kn)- ระยะทาง: 834 กิโลเมตร ในภารกิจต่อต้านเรือ- เพดานบิน: 18,000 เมตร (59,000 ฟุต)- แรงกดผิวปีก: 430 กิโลกรัม/ม² ที่น้ำหนักลำ 15,000 กิโลกรัม- แรงขับ/น้ำหนัก: 0.89
 ยุทธภัณฑ์- ปืนกล 20 มม. JM61A1, โหลดอาวุธเพิ่มสูงสุด 8,085 กิโลกรัม- ขีปนาวุธ: เอไอเอ็ม-9 ไซด์ไวน์เดอร์, เอไอเอ็ม-7 สแปร์โรว์, มิตซูบิชิ เอเอเอ็ม-3, มิตซูบิชิ เอเอเอ็ม-4- อาวุธอากาศสู่พื้นดิน: จรวดต่อต้านเรือ ASM-1 และ ASM-2, various free-fall bombs with GCS-1 IIR seeker heads, JDAM- อื่น ๆ : J/AAQ-2 FLIR
 อิเลคทรอนิกส์การบิน- Mitsubishi Active Electronically Scanned Array ระบบเรดาร์ รวม J/APG-1

**ผู้ใช้งาน**
 Japan ญี่ปุ่น
 23px กองกำลังป้องกันตนเองทางอากาศญี่ปุ่น
 กองบัญชาการป้องกันทางอากาศ- กองกำลังป้องกันทางอากาศภาคเหนือ
** กองบิน 3, ฐานทัพอากาศมิซาวะ
*** ฝูงบินรบทางยุทธวิธีที่ 3
*** ฝูงบินรบทางยุทธวิธีที่ 8- กองกำลังป้องกันทางอากาศภาคตะวันตก
** กองบิน 8, ฐานทัพอากาศสึอิกิ
*** ฝูงบินรบทางยุทธวิธีที่ 6
 กองบัญชาการการฝึกทางอากาศ- กองบิน 4, ฐานทัพอากาศมัตสึชิมะ
** ฝูงบินฝึกรบที่ 21 (ยุบ) 
 กองบัญชาการการพัฒนาและทดสอบทางอากาศ- กองบินพัฒนาและทดสอบทางอากาศ, ฐานทัพอากาศกิฟุ

**อ้างอิง**

**แหล่งข้อมูลอื่น**
  JASDF F-2 เว็บเพจอย่างเป็นทางการ -  F-2 ที่ Mitsubishi Heavy Industries-  F-2 ที่ Lockheed Martin date=2008-12-27 
หมวดหมู่:เครื่องบินขับไล่
หมวดหมู่:เครื่องบินมิตซูบิชิเฮฟวีอินดัสทรีส์
หมวดหมู่:เอฟ-16 ไฟทิงฟอลคอน
หมวดหมู่:ความสัมพันธ์ทางการทหารญี่ปุ่น–สหรัฐ
ชุดตัวอักษรอูรดู

ชุดตัวอักษรอูรดู (label=) เป็นอักษรสำหรับภาษาอูรดูที่เขียนจากขวาไปซ้าย ซึ่งปรับปรุงมาจากอักษรเปอร์เซีย ที่พัฒนามาจากอักษรอาหรับ ชุดตัวอักษรอูรดูมีพยัญชนะถึง 39 หรือ 40 ตัว โดยนิยมเขียนแบบแนสแทอ์ลีก ในขณะที่ภาษาอาหรับมักเขียนในแบบนัสค์
โดยทั่วไป การถอดอักษรอูรดูมาเป็นอักษรโรมัน (มีชื่อว่าโรมันอูรดู) จะขาดหน่วยเสียงที่ไม่มีในภาษาอังกฤษหรือภาษาอื่น ๆ ที่เขียนด้วยอักษรละติน สถาบันภาษาแห่งชาติแห่งปากีสถานได้พัฒนาระบบสำหรับเสียงที่ไม่พบในภาษาอังกฤษ แต่จะเหมาะสมกับผู้ที่รู้ภาษาอูรดู ภาษาอาหรับหรือภาษาเปอร์เซียมากกว่า 

**ประวัติ**
ภาษาอูรดูได้แยกต่างหากออกจาก ภาษาฮินดูสตานีหลังการแบ่งแยกอินเดีย ความแตกต่างที่สำคัญคือมีอิทธิพลของภาษาเปอร์เซียที่เป็นภาษาราชการในสมัยราชวงศ์โมกุลมาก และเป็นภาษากลางก่อนการเข้ามาของอังกฤษ อักษรมาตรฐานสำหรับภาษาอูรดูดัดแปลงมาจากอักษรเปอร์เซียเพื่อให้เหมาะสมกับการออกเสียงของภาษาฮินดูสตานี 
ก่อนที่จะประดิษฐ์ พิมพ์ดีดภาษาอูรดู ใน พ.ศ. 2454 หนังสือพิมพ์ภาษาอูรดูจะตีพิมพ์โดยใช้ตัวอักษรที่เรียกกาติบหรือคุช-นาเวส หนังสือพิมพ์ Daily Jang ในปากีสถานเป็นหนังสือพิมพ์ภาษาอูรดูฉบับแรกที่ใช้การประมวลผลคำด้วยคอมพิวเตอร์ด้วยการเขียนแบบนัสตาลิก  ในปัจจุบัน หนังสือพิมพ์ วารสารที่ใช้อักษรอูรดูจะใช้คอมพิวเตอร์ทั้งสิ้น 

**พยัญชนะ**

**ชื่อและหน่วยเสียงอักษร**

หมายเหตุ: 

**สระ**
สระในภาษาอูรดูจะแสดงด้วยพยัญชนะ  แม้ว่าจะทำให้สับสนได้ แต่บริบทจะช่วยให้เข้าใจเสียงที่ถูกต้องได้ 

**ตารางสระ**

**สระเสียงสั้น**
สระเสียงสั้น (อะ "a", อิ "i", อุ"u") แสดงด้วยเครื่องหมายบนและล่างตัวอักษร 

**อลิฟ**

อลิฟ (ا) เป็นอักษรตัวแรกของอักษรอุรดู และใช้เป็นสระ ในตำแหน่งต้นคำ อลิฟ ใช้แทนทั้งสระเสียงสั้น เช่น  اب อับ ab, اسم อิสมism, اردو อุรดูurdū  แต่ถ้า อลิฟ (ا) ตามด้วย wā'o (و) หรือ ye (ی) จะแสดงสระเสียงยาว  ถ้า wā'o (و) หรือ ye (ی) ตัวเดียวอยู่ที่ตำแหน่งเริ่มต้นจะเป็นพยัญชนะ
อลิฟมีหลายรูปแบบ เรียกalif madd (آ).  ใช้แทนสระเสียงยาว อา "ā" ที่ต้นคำ เช่น  آپ อาบ āp, آدمی  อาดมิ ādmi.  ตอนกลางหรือท้ายคำ สระอาแทนด้วย อลิฟ (ا), เช่น  بات บาต bāt, آرام อาราม ārām

**วาว**
Wā'o ใช้แสดงสระ อู "ū", โอ "o" และ ออ "au" (uː, oː, และ ɔ), และใช้แทนเสียง ʋ.

**เย**
เยมีสองรูป : choṭī ye และ baṛi ye.
(ی) ใช้เหมือนในภาษาเปอร์เซีย  ใช้แทนสระเสียงยาว อี "ī" และพยัญชนะ "y".
(ے) ใช้แทนสระ เอ "e" และ แอ "ai" (/eː/ และ /æː/). Baṛī ye ใช้เขียนเมื่ออยู่ท้ายคำ

**การใช้อักษรพิเศษ**

**เสียงรีโทรเฟล็กซ์**
พยัญชนะรีโทรเฟล็กซ์(เช่นเสียงวรรค ฏะ ในภาษาบาลี) ไม่พบในอักษรเปอร์เซีย และสร้างขึ้นฉพาะภาษาอูรดู  โดยเขียน ط (to'e) เพนือพยัญชนะที่เกิดจากฟัน (dental consonant หรือวรรค ตะ ในภาษาบาลี)

**ทวิอักษร**

**อ้างอิง**

**ข้อมูล**
 url=https://books.google.com/books?isbn=007141987X- url=https://books.google.com/books?id=kFrFSAAACAAJ- publisher=The Library of Congress- url-status=dead

**แหล่งข้อมูลอื่น**
  Urdu alphabet -  Urdu alphabet with Devanagari equivalents date=2019-09-11 -  Hugo's Urdu Alphabet Page date=2020-07-16 -  calligraphyislamic.com, a resource for Urdu calligraphy and script-  Urdu Script Introduction from Columbia University-  National Council for Promotion of Urdu Language date=2018-03-06 
หมวดหมู่:ภาษาอูรดู
หมวดหมู่:อักษรอาหรับ
หมวดหมู่:อักษรที่ใช้กันอยู่ในประเทศอินเดีย
ภาษามองโกลคามนิกัน

ภาษามองโกลคามนิกัน (Khamnigan) เป็นภาษาในกลุ่มภาษามองโกลที่ใช้พูดในบริเวณทะเลสาบไบกัลป์ ชาวคามนิกันปกติเป็นผู้ที่พูดได้สองภาษา คือพูดได้ทั้งภาษาในกลุ่มภาษามองโกลและกลุ่มภาษาตังกูสิต โดยภาษากลุ่มตันกูสิตที่พูดคือภาษาอีเวนกี ส่วนภาษาคามนิกันเป็นภาษาในกลุ่มภาษามองโกลที่มีลักษณะเป็นเอกเทศ ไม่ได้เป็นสำเนียงของภาษามองโกลหรือภาษาบูรยัตที่ใช้พูดในรัสเซียหรือมองโกเลีย
การใช้ภาษานี้ในรัสเซียกำลังลดลง เหลือผู้พูดอยู่น้อยแต่สถานะในมองโกเลียยังไม่แน่ชัด แต่กลุ่มชนในจีนยังคงใช้ทั้งสองภาษาอยู่ ภาษาอีเวนกีที่ชาวคามนิกันใช้จะได้รับอิทธิพลจากภาษากลุ่มมองโกลมาก โดยเฉพาะการใช้คำศัพท์ ส่วนภาษามองโกลจะเป็นภาษาที่มีลักษณะอนุรักษนิยมมาก และได้รับอิทธิพลจากภาษาอีเวนกีน้อย แม้จะมีระบบไวยากรณ์พหูพจน์แบบภาษาอีเวนกี ซึ่งภาษากลุ่มมองโกลอื่นๆไม่มี

**อ้างอิง**

**แหล่งข้อมูลอื่น**
 Summary of Khamnigan in the World Atlas of Language Structures
มองโกลคามนิกัน
มองโกลคามนิกัน
มองโกลคามนิกัน
ออแตลฌอร์ฌ-แซ็งก์

ออแตลฌอร์ฌ-แซ็งก์ (Hôtel George-V; "โรงแรมพระเจ้าจอร์จที่ 5") เป็นโรงแรมหรูหราระดับห้าดาวตั้งอยู่ใกล้เคียงช็องเซลีเซบนถนนพระเจ้าจอร์จที่ 5 กรุงปารีส ประเทศฝรั่งเศส โดยตั้งชื่อตามถนนอันเป็นตั้งดังกล่าวนั้น
ห้องชุดรอยัล (Royal Suite) ของโรงแรมนี้ราคาคืนละ 24,550 ดอลลาร์สหรัฐ และซีเอ็นเอ็นโก (CNN Go) จัดเมื่อปี 2555 ว่าแพงเป็นอันดับที่ 11 ของโลก

**ประวัติ**
ออแตลฌอร์ฌ-แซ็งก์เป็นโรงแรมหลังที่แปดที่ฌอแอล อีลม็อง (Joel Hillman) ก่อตั้งขึ้น มูลค่าการก่อสร้างอยู่ที่สามสิบเอ็ดล้านดอลลาร์สหรัฐ และเปิดเมื่อปี 2471 เจ้าของคนต่อมาคือ ฟร็องซัว ดูว์เพร (François Dupré) ผู้เป็นเจ้าของโรงแรมปลาซาอาเตเน (Plaza Athénée) ในกรุงปารีส และโรงแรมริตซ์การ์ลตงมงเรอาล (Ritz Carlton Montreal) ในนครมงเรอาล ประเทศแคนาดา ด้วย
ออแตลฌอร์ฌ-แซ็งก์มีห้องรับรองแขกสองร้อยสี่สิบห้าห้อง และได้รับรางวัลชนะเลิศหลายรายการจากนิตยสารคอนเดแนสต์แทรเวเลอร์ (Condé Nast Traveler) นอกจากนี้ ภัตตาคารเลอแซ็งก์ (Le Cinq) ของโรงแรม ยังได้รับดาวมิชแล็ง (Michelin) ถึงสองดวงด้วย
บริษัทคิงดอมโฮลดิง (Kingdom Holding Company) ซึ่งเป็นบริษัทลงทุนภายใต้ความควบคุมของเจ้าชายอัลวะลีด บิน เฏาะลาล (Al-Waleed bin Talal) แห่งซาอุดีอาระเบีย ได้เป็นเจ้าของออแตลฌอร์ฌ-แซ็งก์ตั้งแต่ปี 2551 และตั้งให้กลุ่มโรงแรมโฟร์ซีซันส์ (Four Seasons Hotels) เป็นผู้จัดการ กับให้คริสโตเฟอร์ นอร์ตัน (Christopher Norton) เป็นผู้จัดการทั่วไปและเป็นรองประธานภูมิภาค

**อ้างอิง**
 http://www.fourseasons.com/pdfs/paris/hotel_facts/quick_reference_guide.pdf

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:โรงแรมในปารีส
หมวดหมู่:โรงแรมซึ่งก่อตั้งในปี 2471
กฤษณ์ กาญจนกุญชร

กฤษณ์ กาญจนกุญชร (เกิด 14 ตุลาคม พ.ศ. 2491) ปัจจุบันดำรงตำแหน่ง อธิบดีกรมราชเลขานุการในพระองค์ และรักษาการเลขาธิการองคมนตรี กรรมการทรัพย์สินส่วนพระมหากษัตริย์ สำนักงานทรัพย์สินพระมหากษัตริย์ อดีตราชเลขาธิการในพระองค์พระบาทสมเด็จพระวชิรเกล้าเจ้าอยู่หัว อดีตปลัดกระทรวงการต่างประเทศ อดีตกรรมการในคณะกรรมการผู้สูงอายุแห่งชาติ และอดีตสมาชิกสภานิติบัญญัติแห่งชาติ พ.ศ. 2549

**ประวัติ**
กฤษณ์ กาญจนกุญชร เกิดเมื่อวันที่ 14 ตุลาคม 2491 สำเร็จการศึกษาระดับปริญญาตรีด้านกฎหมายจากควีนส์ คอลเลจ มหาวิทยาลัยออกซฟอร์ด ประกาศนียบัตรกฎหมายระหว่างประเทศ และปริญญาเอกสาขาเดียวกัน มหาวิทยาลัยแมนเชสเตอร์ สหราชอาณาจักร ทั้งผ่านหลักสูตร วปอ. รุ่น 37

**การทำงาน**
กฤษณ์เริ่มเข้ารับราชการเป็นเลขานุการตรี กรมสนธิสัญญาและกฎหมาย, ผู้อำนวยการกองส่งเสริมเศรษฐกิจสัมพันธ์และความร่วมมือ กรมเศรษฐกิจ, รองอธิบดีกรมสนธิสัญญาและกฎหมาย, ในปี พ.ศ. 2532 ดำรงตำแหน่งอัครราชทูต สถานเอกอัครราชทูต ณ กรุงวอชิงตัน ต่อมาไปดำรงตำแหน่งเอกอัครราชทูตประจำกระทรวง, อธิบดีกรมสนธิสัญญาและกฎหมาย, ปี พ.ศ. 2538 ดำรงตำแหน่งเอกอัครราชทูตประจำสำนักงานสหประชาชาติ ณ นครเจนีวา, อธิบดีกรมสนธิสัญญาและกฎหมาย ครั้งที 2, อธิบดีกรมเอเชียตะวันออก, รองปลัดกระทรวงการต่างประเทศ, เอกอัครราชทูต ณ กรุงปารีส, ปี พ.ศ. 2547 เป็นปลัดกระทรวงการต่างประเทศ แล้วในเดือนมีนาคม ปี พ.ศ. 2550 เป็นเอกอัครราชทูต ณ กรุงวอชิงตัน สหรัฐอเมริกา ต่อมา ปี พ.ศ. 2551 มีพระบรมราชโองการแต่งตั้งเป็นรองราชเลขาธิการ สำนักราชเลขาธิการ 
ในอดีต กฤษณ์เป็นอดีตกรรมการธนาคาร กรุงไทย จำกัด (มหาชน) และสมาชิกสภานิติบัญญัติแห่งชาติ ระหว่างวันที่ 12 ตุลาคม 2549 - 1 เมษายน 2550 และจากนั้น ดร. กฤษณ์ กาญจนกุญชร ได้เข้าปฏิบัติหน้าที่ตำแหน่งราชเลขาธิการ สำนักราชเลขาธิการ ตามพระบรมราชโองการแต่งตั้ง สืบต่อจากอาสา สารสิน เมื่อวันที่ 1 ตุลาคม 2555 และรวมทั้งเป็นกรรมการทรัพย์สินส่วนพระมหากษัตริย์ สำนักงานทรัพย์สินส่วนพระมหากษัตริย์
ในปี พ.ศ. 2555 มีการเปลี่ยนแปลงสถานะของสำนักราชเลขาธิการ ไปจัดตั้งเป็นกรมราชเลขานุการในพระองค์ สังกัดสำนักพระราชวัง พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ แต่งตั้งเขาเป็นราชเลขานุการในพระองค์ ระดับ 11 เทียบเท่าเลขาธิการพระราชวัง ตั้งแต่วันที่ 1 ตุลาคม พ.ศ. 2555

**เครื่องราชอิสริยาภรณ์**
​

**อ้างอิง**
หมวดหมู่:สมาชิกสภานิติบัญญัติแห่งชาติ
หมวดหมู่:ราชเลขาธิการและราชเลขานุการในพระมหากษัตริย์ไทย
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงการต่างประเทศไทย
หมวดหมู่:นักการทูตชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ว.ป.ร.3 (ร.10)
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ศิษย์เก่าจากมหาวิทยาลัยออกซฟอร์ด
หมวดหมู่:ศิษย์เก่าจากมหาวิทยาลัยแมนเชสเตอร์
หมวดหมู่:บุคคลจากโรงเรียนวัฒนาวิทยาลัย
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:บุคคลผู้ได้รับรางวัลครุฑทองคำ
แม่แบบ:บทความคัดสรร/ธันวาคม 2555

แถบดาวเคราะห์น้อย
แถบดาวเคราะห์น้อย เป็นบริเวณในระบบสุริยะที่อยู่ระหว่างวงโคจรของดาวอังคารกับดาวพฤหัสบดี ประกอบไปด้วยวัตถุรูปร่างไม่แน่นอนจำนวนมาก เรียกว่าดาวเคราะห์น้อย (asteroid หรือ minor planet) บางครั้งก็เรียกแถบดาวเคราะห์น้อยว่า "แถบหลัก" เพื่อแยกแยะมันออกจากดาวเคราะห์น้อยกลุ่มอื่น ๆ ที่มีอยู่ในระบบสุริยะ เช่น แถบไคเปอร์
มวลกว่าครึ่งหนึ่งของแถบดาวเคราะห์น้อยอยู่ในดาวเคราะห์น้อยที่มีขนาดใหญ่ที่สุด 4 ดวง ได้แก่ ซีรีส, เวสตา, พัลลัส และไฮเจีย ทั้งสี่ดวงนี้มีเส้นผ่านศูนย์กลางเฉลี่ยมากกว่า 400 กิโลเมตร สำหรับซีรีสซึ่งถือเป็นดาวเคราะห์แคระเพียงดวงเดียวในแถบดาวเคราะห์น้อย มีเส้นผ่านศูนย์กลางประมาณ 950 กิโลเมตร ส่วนที่เหลือมีขนาดลดหลั่นกันไปจนถึงเศษฝุ่น วัตถุในแถบดาวเคราะห์น้อยกระจายอยู่อย่างเบาบางจนกระทั่งยานอวกาศหลายลำสามารถเคลื่อนผ่านไปได้โดยไม่ชนกับอะไรเลย นอกจากนั้น การชนกันระหว่างดาวเคราะห์น้อยขนาดใหญ่ได้ทำให้เกิดวงศ์ดาวเคราะห์น้อยที่มีองค์ประกอบธาตุและวงโคจรใกล้เคียงกัน การแตกสลายทำให้เกิดเศษฝุ่นละเอียดซึ่งกลายเป็นองค์ประกอบส่วนหนึ่งของแสงในแนวจักรราศี ดาวเคราะห์น้อยแต่ละดวงในแถบดาวเคราะห์น้อยได้รับการจำแนกตามสเปกตรัม โดยหลักมี 3 ชนิด ได้แก่ ชนิดคาร์บอน (C-type) ชนิดซิลิเกต (S-type) และชนิดโลหะ (M-type) (อ่านต่อ...)
บทความคัดสรรก่อนหน้านี้: พังก์ร็อก – แรดชวา – สมเด็จพระศรีสวรินทิราบรมราชเทวี พระพันวัสสาอัยยิกาเจ้า
ที่เก็บถาวร – บทความคัดสรรอื่น ๆ
หมวดหมู่:โรงแรมในปารีส

หมวดหมู่:โรงแรมแบ่งตามเมืองในประเทศฝรั่งเศส
หมวดหมู่:สิ่งก่อสร้างในปารีส
หมวดหมู่:การท่องเที่ยวในปารีส
หมวดหมู่:โรงแรมในประเทศฝรั่งเศส

ฝรั่งเศส
หมวดหมู่:สิ่งก่อสร้างในประเทศฝรั่งเศส
หมวดหมู่:การท่องเที่ยวในประเทศฝรั่งเศส
หมวดหมู่:โรงแรมแบ่งตามประเทศ

หมวดหมู่:โรงแรม
หมวดหมู่:หมวดหมู่แบ่งตามประเทศ

หมวดหมู่:ประเภทของสิ่งก่อสร้างแบ่งตามประเทศ
ตุลาคม พ.ศ. 2555

ตุลาคม พ.ศ. 2555 เป็นเดือนที่ 10 ของปี พ.ศ. 2555 วันแรกของเดือนเป็นวันจันทร์ วันสุดท้ายของเดือนเป็นวันพุธ

**สถานีย่อย:เหตุการณ์ปัจจุบัน**
หมวดหมู่:ตุลาคม
*2555-10
พฤศจิกายน พ.ศ. 2555

พฤศจิกายน พ.ศ. 2555 เป็นเดือนที่ 11 ของปี พ.ศ. 2555 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์

**สถานีย่อย:เหตุการณ์ปัจจุบัน**
หมวดหมู่:พฤศจิกายน
*2555-11
FAQ

คำถามที่พบบ่อย (Frequently asked questions; อักษรย่อ: FAQ) คือรายการคำถามและคำตอบ ซึ่งมักได้รับการคาดว่าเป็นคำถามที่พบบ่อยในบริบทบางอย่าง และที่เกี่ยวข้องกับหัวข้อเฉพาะ "FAQ" มักออกเสียงเป็นคำย่อมากกว่าอักษรย่อ แต่รูปแบบอักษรย่อยังคงอยู่ ตั้งแต่อักษรย่อ FAQ มาจากสื่อต้นฉบับเดิม ก็ได้มีการออกเสียงที่แตกต่างกันออกไป ทั้ง "แฟค", "ฟาค", "แฟกซ์" และ "แฟคส์" ซึ่งได้ยินบ่อย ทั้งนี้ขึ้นอยู่กับการใช้งาน นิยามอาจจะหมายถึงคำถามที่พบบ่อยเพียงคำถามเดียวโดยเฉพาะ หรือได้รวบรวมรายการหลายคำถามกับคำตอบเหล่านั้น

**อ้างอิง**
  Livinginternet.com
หมวดหมู่:การสื่อสารเชิงเทคนิค
การเข้าถึงโดยสุ่ม

ไฟล์:Random vs sequential access.svg|thumb|right|การเข้าถึงโดยสุ่ม เปรียบเทียบกับการเข้าถึงเชิงเส้น
ในวิทยาการคอมพิวเตอร์ การเข้าถึงโดยสุ่ม (random access) หรือ การเข้าถึงโดยตรง (direct access) คือความสามารถในการเข้าถึงข้อมูลในลำดับภายในเวลาที่เท่าๆกันสำหรับข้อมูลตัวใด ๆ ก็ตาม เวลาในการเข้าถึงข้อมูลนี้ไม่ขึ้นกับกับขนาดของลำดับด้วย ตัวอย่างของการเข้าถึงโดยสุ่มคือการอ่านข้อมูลจากแผ่นซีดี ซึ่งสามารถอ่านข้อมูลตำแหน่งใดๆได้ทันที
การเข้าถึงข้อมูลที่ตรงกันข้ามกับการเข้าถึงโดยสุ่มคือการเข้าถึงเชิงเส้น ซึ่งข้อมูลที่อยู่ไกลกว่าจะเสียเวลาในการเข้าถึงข้อมูลมากกว่า ตัวอย่างเช่นการอ่านข้อมูลจากตลับเทป ซึ่งต้องมีกรอเทปไปยังตำแหน่งที่ต้องการอ่านข้อมูล
สำหรับโครงสร้างข้อมูล ความสามารถในการเข้าถึงโดยสุ่มคือความสามารถในการเข้าถึงรายการได้ภายในเวลาคงที่ หรือ  ซึ่งโครงสร้างข้อมูลที่เรียบง่ายที่สุดที่มีความสามารถนี้ก็คือแถวลำดับ โครงสร้างข้อมูลที่เหลือที่มีความสามารถนี้ โดยมากแล้วก็จะมาจากการดัดแปลงแถวลำดับ เช่น แถวลำดับพลวัต อย่างไรก็ตาม การมีความสามารถในการเข้าถึงโดยสุ่มก็ความหมายอีกนัยหนึ่งว่าที่อยู่ของหน่วยความจำต้องเรียงกันแบบมีแบบแผน ดังนั้นจึงทำให้โครงสร้างข้อมูลทั้งหลายที่มีความสามารถนี้ไม่สามารถเพิ่มข้อมูลกลางรายการได้อย่างมีประสิทธิภาพ บางโครงสร้างข้อมูลเช่นรายการโยงแลกความสามารถในการเข้าถึงแบบสุ่มด้วยความสามารถในการเพิ่มและลบข้อมูลกลางรายการแทน
ความสามารถในการเข้าถึงโดยสุ่มมีความสำคัญมาก มีขั้นตอนวิธีมากมายที่ใช้ประโยชน์จากโครงสร้างข้อมูลที่มีการเข้าถึงข้อมูลโดยสุ่ม เช่น การค้นหาแบบทวิภาค ขั้นตอนวิธีการเรียงลำดับ ตะแกรงเอราทอสเทนีส เป็นต้น

**อ้างอิง**
หมวดหมู่:ข้อมูลคอมพิวเตอร์
จอร์แดน บาวเวอรี

จอร์แดน นาแทเนียล บาวเวอรี (Jordan Nathaniel Bowery) เกิดเมื่อวันที่ 2 กรกฎาคม ค.ศ. 1991 เป็นนักฟุตบอลชาวอังกฤษ ปัจจุบันได้ลงเล่นให้กับสโมสรฟุตบอลแอสตันวิลลาในตำแหน่งกองหน้า

**อ้างอิง**
หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:บุคคลจากนอตทิงแฮม
หมวดหมู่:กองหน้าฟุตบอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:นักฟุตบอลชาวอังกฤษ
แถวลำดับ

ในวิทยาการคอมพิวเตอร์ แถวลำดับ (array) คือโครงสร้างข้อมูลที่เป็นรายการอย่างหนึ่ง ข้อมูล (value) จะถูกเก็บบนหน่วยความจำคอมพิวเตอร์ แบบอยู่ติดกันไปเรื่อย ๆ การเข้าถึงข้อมูลสามารถกระทำได้ผ่านดัชนี (index) หรืออาจเรียกว่า คีย์ โดยดัชนีจะเป็นจำนวนเต็มซึ่งบอกถึงลำดับที่ของข้อมูลในแถวลำดับ นอกจากนี้ ค่าของดัชนียังไปจับคู่กับที่อยู่หน่วยความจำ ผ่านสูตรคณิตศาสตร์ ทำให้สามารถเข้าถึงข้อมูลได้
ตัวอย่างเช่นแถวลำดับที่มีข้อมูล 10 ตัว โดยมีดัชนีตั้งแต่ 0 ถึง 9 สมมุติให้ข้อมูลแต่ละตัวใช้หน่วยความจำ 4 ไบต์ และแถวลำดับนี้มีที่อยู่ในหน่วยความจำคือ 2000 จะได้ว่าที่อยู่หน่วยความจำของข้อมูลตัวที่ i คือ 2000 + 4i
แถวลำดับยังสามารถขยายมิติไปเป็นสองมิติหรือมากกว่านั้นได้ เนื่องจากรูปแบบของแถวลำดับสองมิติมีรูปร่างเป็นตาราง คล้ายกับเมตริกซ์ บางทีจึงอาจเรียกแถวลำดับสองมิติว่าเมตริกซ์หรือตาราง (สำหรับตารางโดยส่วนมากแล้วจะหมายความถึงตาราง lookup) เช่นเดียวกับแถวลำดับมิติเดียวที่บางครั้งก็อาจเรียกว่าเวกเตอร์หรือทูเพิล
แถวลำดับถือได้ว่าเป็นโครงสร้างข้อมูลที่ถือกำเนิดขึ้นพร้อม ๆ กับการเขียนโปรแกรม และสำคัญมากในการเขียนโปรแกรมเช่นเดียวกัน และแทบจะไม่มีโปรแกรมใดเลยที่ไม่ใช้แถวลำดับ โดยแถวลำดับนี้ยังนำไปอิมพลีเมนต์โครงสร้างข้อมูลอื่นอีกมากมายเช่นรายการหรือสายอักขระ แม้แต่หน่วยเก็บข้อมูลที่มีที่อยู่หน่วยความจำก็อาจจะมองหน่วยเก็บข้อมูลเป็นแถวลำดับขนาดยักษ์ก็ได้

**ประวัติ**

**การนำไปใช้งาน**

**รูปแบบของแถวลำดับ**

**ประสิทธิภาพ**

**ความหมายของมิติ**

**ดูเพิ่ม**
 แถวลำดับพลวัต
หมวดหมู่:แถวลำดับ
หมวดหมู่:โครงสร้างข้อมูล
แบรด กูแซน

ไฟล์:2009 Aston Villa.jpg|thumb|right|250px|กูแซน (เสื้อสีเหลือง) ในเกมระหว่าง แอสตันวิลลา ในการแข่งขัน ยูฟ่ายูโรปาลีก กับ ราปิดเวียนนา ในเดือนสิงหาคม ปี ค.ศ. 2009
แบรดลีย์ เอดวิน "แบรด" กูแซน เกิดวันที่ 9 กันยายน ค.ศ. 1984 เป็นนักฟุตบอลชาวอเมริกัน เล่นในตำแหน่งผู้รักษาประตู เล่นให้กับสโมสรฟุตบอลแอสตันวิลลา ในพรีเมียร์ลีก และติดทีมชาติสหรัฐอเมริกาอีกด้วย

**อ้างอิง**
หมวดหมู่:ผู้รักษาประตูฟุตบอล
หมวดหมู่:นักฟุตบอลชาวอเมริกัน
หมวดหมู่:นักฟุตบอลทีมชาติสหรัฐ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลแอตแลนตายูไนเต็ด
หมวดหมู่:ผู้เล่นในฟุตบอลโลก 2014
หมวดหมู่:ชาวอเมริกันเชื้อสายโปแลนด์
หมวดหมู่:ผู้เล่นในคอนคาแคฟโกลด์คัพ 2021
หมวดหมู่:ชาวอเมริกันเชื้อสายโปแลนด์
โจ เบนเนตต์ (นักฟุตบอล)

โจเซฟ เบนเนตต์ (เกิดเมื่อวันที่ 28 มีนาคม ค.ศ. 1990) เป็นนักฟุตบอลชาวอังกฤษตำแหน่งกองหลัง ปัจจุบันลงเล่นให้กับสโมสรฟุตบอลคาร์ดิฟฟ์ซิตีในอีเอฟแอลแชมเปียนชิป 
เบนเนตต์เกิดที่เมืองรอชเดล ในมณฑลเกรเทอร์ แมนเชสเตอร์ ประเทศอังกฤษ และเซ็นสัญญาเป็นนักฟุตบอลอาชีพครั้งแรกกับสโมสรฟุตบอลมิดเดิลส์เบรอ ในฤดูกาล 2008–2009 โดยเขาสามารถเล่นได้ทุกตำแหน่งในด้านซ้าย และมักจะได้รับบทบาทเป็นแบ็กซ้าย เบนเนตต์ได้รับการจับตามองในฐานะผู้เล่นดาวรุ่งและได้รับรางวัลดาวรุ่งยอดเยี่ยมแห่งปีของสโมสรมิดเดิลส์เบรอ จนก้าวขึ้นไปติดทีมชาติอังกฤษรุ่นอายุไม่เกิน 21 ปี โดยหลังจากลงสนามให้กับมิดเดิลส์เบรอในทุกรายการมากกว่า 90 นัด ในปี ค.ศ. 2012 เขาก็ได้ย้ายไปเล่นให้กับแอสตันวิลลา ในยุคของพอล แลมเบิร์ตแต่กลับไม่ประสบความสำเร็จ และไม่สามารถแย่งชิงตำแหน่งในทีมชุดใหญ่ได้ หลังจากนั้นเขาถูกปล่อยตัวให้ไบรตัน แอนด์ โฮฟ อัลเบียน, บอร์นมัท และ เชฟฟีลด์ เวนส์เดย์ยืมตัวไปใช้ ก่อนจะถูกขายให้กับสโมสรฟุตบอลคาร์ดิฟฟ์ซิตีในปี ค.ศ. 2016
ในการเล่นให้กับคาร์ดิฟฟ์ ซิตี เบนเนตต์กลายมาเป็นผู้เล่นคนสำคัญและสามารถคว้าตำแหน่งรองแชมป์อีเอฟแอลแชมเปียนชิปร่วมกับสโมสรได้หลังจบฤดูกาล 2017–2018 ทำให้สโมสรเลื่อนชั้นกลับขึ้นมาแข่งในระดับพรีเมียร์ลีกได้อีกครั้ง

**ผลงาน**
รางวัลส่วนบุคคล - ผู้เล่นดาวรุ่งยอดเยี่ยมแห่งปีของสโมสรฟุตบอลมิดเดิลส์เบรอ: ฤดูกาล 2010–11 
คาร์ดิฟฟ์ ซิตี
*อีเอฟแอลแชมเปียนชิป รองแชมป์: ฤดูกาล 2017–18 

**อ้างอิง**
หมวดหมู่:บุคคลที่เกิดในปี พ.ศ. 2533
หมวดหมู่:บุคคลที่ยังมีชีวิตอยู่
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:นักฟุตบอลชาวอังกฤษ
หมวดหมู่:ผู้เล่นในพรีเมียร์ลีก
หมวดหมู่:บุคคลจากรอชเดล
เอนดา สตีเวนส์

เอนดา จอห์น สตีเวนส์ เกิดเมื่อวันที่ 9 กรกฎาคม ค.ศ. 1990 ที่ ดับลิน เป็นนักฟุตบอล ชาวไอริช ปัจจุบันได้ลงเล่นให้กับสโมสรฟุตบอลเชฟฟีลด์ยูไนเต็ด ใน พรีเมียร์ลีก โดยได้เล่นฟุตบอลถ้วยยุโรปครั้งแรกในยูฟ่ายูโรปาลีก ฤดูกาล 2011–12

**อ้างอิง**
หมวดหมู่:บุคคลที่เกิดในปี พ.ศ. 2533
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวไอริช
หมวดหมู่:กองหลังฟุตบอล
หมวดหมู่:บุคคลจากดับลิน
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลเชฟฟีลด์ยูไนเต็ด
หมวดหมู่:ผู้เล่นสโมสรฟุตบอลพอร์ตสมัท
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลทีมชาติสาธารณรัฐไอร์แลนด์
เอริก ลีไฮ

เอริก โจเซฟ ลีไฮ (Eric Joseph Lichaj, ออกเสียง aɪ hy;เกิดวันที่ 17 พฤศจิกายน ค.ศ. 1988)​ เป็นนักฟุตบอลชาวอเมริกัน ปัจจุบันได้ลงเล่นให้กับฮัลล์ ซิตีในอีเอฟแอลแชมเปียนชิป​ นอกจากนี้ลีไฮยังติดทีมชาติสหรัฐอีกด้วย โดยเขามีจุดเด่นที่ดีในการทุ่มไกล

**อ้างอิง**
หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวอเมริกัน
หมวดหมู่:นักฟุตบอลทีมชาติสหรัฐ
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลลีดส์ยูไนเต็ด
หมวดหมู่:ผู้เล่นสโมสรฟุตบอลนอตทิงแฮมฟอเรสต์
หมวดหมู่:ผู้เล่นสโมสรฟุตบอลฮัลล์ซิตี
หมวดหมู่:ผู้เล่นในพรีเมียร์ลีก
หมวดหมู่:กองหลังฟุตบอล
หมวดหมู่:ชาวอเมริกันเชื้อสายโปแลนด์
ไรส์อะเกนสต์

ไรส์อะเกนสต์ เป็นกลุ่มเพลงพังก์ร็อก ชาวอเมริกันจากชิคาโก, รัฐอิลลินอย ตั้งขึ้นเดือนธันวาคมปี 1999 โดยมีศิลปินคนปัจจุบันได้แก่  ทิม แมคอิลเรธ (นักร้องนำและทำนองกีตาร์), โจ พรินซิพ (กีตาร์เบสและนักร้องสนับสนุน), บรานดอน บาร์เนส (กลองและเคาะ) และแซช แบลร์ (กีตาร์นำและนักร้องสนับสนุน)

**สมาชิกในกลุ่ม**
สมาชิก
*ทิม แมคอิลเรธ – นักร้องนำ, (1999), ทำนองกีตาร์ (2002)- โจ พรินซิพ – กีตาร์เบส, นักร้องสนับสนุน (1999)- บรานดอน บาร์เนส – กลอง, เคาะ (2000)- แซช แบลร์ – นักร้องนำ, นักร้องสนับสนุน (2007)
อดีตสมาชิก- Toni Tintari – กลอง (1999–2000)- Dan Lumley – กลอง (2000)- Mr. Precision (Dan Wleklinski) – นักร้องนำ, นักร้องสนับสนุน (1999–2001)- Phillip Hill - นักร้องนำ (สมาชิกทัวร์) (2001)- Kevin White – นักร้องนำ (2001-2002)- Todd Mohney – นักร้องนำ (2002–2004)- Chris Chasse – นักร้องนำ, นักร้องสนับสนุน (2004–2007)

**ระยะเวลา**
ImageSize = width:1000 height:280
PlotArea = left:100 bottom:120 top:0 right:50
Alignbars = justify
DateFormat = mm/dd/yyyy
Period = from:01/01/1999 till:10/31/2012
TimeAxis = orientation:horizontal format:yyyy
Colors =
id:Vocals value:blue legend:Lead_Vocals
id:Rhythm value:brightblue legend:Vocals_&_Rhythm_guitar
id:Guitar value:green legend:Lead_guitar
id:Bass value:red legend:Bass
id:Drums value:orange legend:Drums
id:Lines value:black legend:Studio_Albums
id:Lines2 value:gray(0.5) legend:EP_Albums
Legend = orientation:vertical position:bottom columns:2
ScaleMajor = increment:1 start:1999
LineData =
at:06/01/2000 color:Lines2 layer:back
at:04/24/2001 color:black layer:back
at:04/08/2003 color:black layer:back
at:08/10/2004 color:black layer:back
at:07/04/2006 color:black layer:back
at:07/03/2007 color:Lines2 layer:back
at:10/02/2008 color:black layer:back
at:03/15/2011 color:black layer:back
BarData =
bar:Tim text:"Tim McIlrath"
bar:Mrp text:"Mr. Precision"
bar:Phillip text:"Phillip Hill"
bar:Kevin text:"Kevin White"
bar:Todd text:"Todd Mohney"
bar:Chris text:"Chris Chasse"
bar:Zach text:"Zach Blair"
bar:Joe text:"Joe Principe"
bar:Toni text:"Toni Tintari"
bar:Dan text:"Dan Lumley"
bar:Brandon text:"Brandon Barnes"
PlotData =
width:10 textcolor:black align:left anchor:from shift:(10,-4)
bar:Tim from:01/01/1999 till:11/01/2002 color: Vocals
bar:Tim from:11/01/2002 till:end color:Rhythm
bar:Mrp from:01/01/1999 till:07/01/2001 color:Guitar
bar:Phillip from:07/01/2001 till:09/20/2001 color:Guitar
bar:Kevin from:09/29/2001 till:02/01/2002 color:Guitar
bar:Todd from:03/01/2002 till:06/01/2004 color:Guitar
bar:Chris from:06/01/2004 till:02/23/2007 color:Guitar
bar:Zach from:03/01/2007 till:end color:Guitar
bar:Joe from:01/01/1999 till:end color:Bass
bar:Toni from:01/01/1999 till:07/01/2000 color:Drums
bar:Dan from:07/01/2000 till:08/01/2000 color:Drums
bar:Brandon from:09/01/2000 till:end color:Drums

**อัลบั้ม**
สตูดิโออัลบั้ม- The Unraveling (2001)- Revolutions per Minute (2003)- Siren Song of the Counter Culture (2004)- The Sufferer & the Witness (2006)- Appeal to Reason (2008)- Endgame (2011)

**รางวัลและการเสนอชื่อเข้าชิง**

**อ้างอิง**

**แหล่งข้อมูลอื่น**
หมวดหมู่:กลุ่มดนตรีพังก์ร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2542
หมวดหมู่:ไรส์อะเกนสต์
การทำให้เกิดผล

การทำให้เกิดผล (implementation) คือขั้นตอนต่อจากกระบวนการคิด,​ การวางแผน,​ การสร้างแบบจำลอง หรือการคิดขั้นตอนวิธี โดยประยุกต์สิ่งเหล่านี้เพื่อการใช้งานจริง

**ทางวิทยาการคอมพิวเตอร์**
ในสาขาวิทยาการคอมพิวเตอร์ การทำให้เกิดผลคือการประยุกต์ขั้นตอนวิธีให้กลายเป็นโปรแกรม โดยอาศัยกระบวนการเขียนโปรแกรม

**อุตสาหกรรมเทคโนโลยีและสารสนเทศ**

**ดูเพิ่ม**
 ขั้นตอนวิธี
หมวดหมู่:การออกแบบ
หมวดหมู่:คำศัพท์คอมพิวเตอร์
The Designer ฝันตามคิด ชีวิตมีดีไซน์

The Designer ฝันตามคิด ชีวิตมีดีไซน์ เป็นรายการเรียลลิตี้ค้นหาดีไซน์เนอร์รุ่นใหม่ ออกอากาศทางสถานีโทรทัศน์โมเดิร์นไนน์ โดยแต่ละสัปดาห์จะมีโจทย์ให้ออกแบบคอลเล็คชั่นเสื้อผ้าต่างๆ  ในฤดูกาลที่ 2 ใช้ชื่อว่า The Designer Season 2 แรงบันดาลใจจากแม่แห่งแผ่นดิน

**ฤดูกาลที่ 1**

**ผู้เข้าแข่งขัน**
โดยผู้เข้าแข่งขันแบ่งเป็น 2 ทีม ได้แก่

**ทีม Skudy**
 อั๋น — วรวุฒิ วิศพันธุ์- หยินมี่ — เทียนพันษา สนณ์ณกิตตน์กุล- ยอด — ศิรัส ตันติยาพงศ์- สุ่ย — อภิสรา สารคุณประดิษฐ์- เกียรติ — เกียรติกร เจริญพานิช- ดุ๊กดิ๊ก — วรรณกร อุ่นวิเศษ

**ทีม Fame Fame**
 มิวสิก - พิทวัส จันทศร- เบียร์ — เฉลิม อินทลักษณ์- แบงค์ — สุธร เศรษฐมังกร- มะเหมี่ยว — สุธิษณา เลิศสุขประเสริฐ- แมนดี้ — ชนะพล เล็กประเสริฐ- วัช — วัชรดล อริยเมธกุล

**การคัดออก**

**ฤดูกาลที่ 2**

**กรรมการ**
 หนุ่ม – อภิวัฒน์ ยศประพันธ์ สไตลิสชื่อดัง และครูใหญ่ของรายการ- เบคกี้ รัสเซลล์ ผู้บริหาร บริษัท ไอซีซี อินเตอร์เนชั่นแนล จำกัด (มหาชน)- หมู – พลพัฒน์ อัศวะประภา เจ้าของห้องเสื้อ ASAVA- ใหญ่ – อมาตย์ นิมิตภาคย์ ช่างภาพชื่อดัง- เล้ง – อดิศักดิ์ โรจน์ศิริพันธ์ เจ้าของแบรนด์ดัง Zenithotial- หนุ่ม – ประเสริฐ เจิมจุติธรรม กูรูผู้คร่ำหวอดในวงการนางงาม- เป็ด – อภิชาติ นรเศรษฐาภรณ์ เมคอัพอาร์ทติสท์มือหนึ่งของเมืองไทย

**ผู้เข้าแข่งขัน**
 D1 เจ – อนุชิต บัวทิม- D2 ไอซ์ – วารินทร์ อินทะยศ- D3 ตง – สมชัย ธงชัยสว่าง- D4 ส้มโอ – หิรัญกฤษฏิ์ ภัทรบริบูรณ์กุล- D5 บราส์บาส์ – วรพล สุพร- D6 ต้นหญ้า – ต้นหญ้า อินทรย์วงศ์- D7 เจ – ชาตรี มณีรัตน์- D8 ให้ – ส่งศักดิ์ ศิริจันทรเดช- D9 นนท์ – คณาพจน์ อุ่นศร- D10 ไนท์ – วรพันธ์ กันธะวงศ์- D11 แอมแปร์ – สุรชัย อุตสาหะเพียรกิจ- D12 เนตร – ธเนตร ประชุม- D13 แอร์ – วิไลลักษณ์ นาคอารยะพันธุ์

**นักร้องรับเชิญประจำสัปดาห์**
 สัปดาห์ที่ 1 ใหม่ เจริญปุระ- สัปดาห์ที่ 2 โย่ง-อนุสรณ์ มณีเทศวง อาร์มแชร์- สัปดาห์ที่ 3 ญาญ่า หญิง- สัปดาห์ที่ 4 ปนัดดา เรืองวุฒิ- สัปดาห์ที่ 5 มอส-ปฏิภาณ ปฐวีกานต์ และ เมย์-พิชญ์นาฏ สาขากร- สัปดาห์ที่ 6 ภพธร สุนทรญาณกิจ- สัปดาห์ที่ 7 แคทรียา อิงลิช และ สหรัถ สังคปรีชา- สัปดาห์ที่ 8 รัดเกล้า อามระดิษ- สัปดาห์ที่ 9 เกล ดีล่า และ นนทิยา จิวบางป่า

**การคัดออก**

**อ้างอิง**
หมวดหมู่:รายการเรียลลิตีโชว์ไทยในคริสต์ทศวรรษ 2010
หมวดหมู่:รายการโทรทัศน์ช่องโมเดิร์นไนน์ทีวี
หมวดหมู่:รายการโทรทัศน์ไทยรายฤดูกาลในปี พ.ศ. 2553
หมวดหมู่:รายการโทรทัศน์ไทยรายฤดูกาลในปี พ.ศ. 2555
หมวดหมู่:รายการโทรทัศน์ไทยรายฤดูกาลในปี พ.ศ. 2556
ต้นไม้ค้นหาแบบทวิภาคที่มีโครงสร้างปรับสมดุลเองได้

ภาพตัวอย่างของต้นไม้ที่ไม่สมดุล
ภาพต้นไม้เดียวกับภาพด้านบนแต่ปรับสมดุลแล้ว
ในวิทยาการคอมพิวเตอร์ ต้นไม้ค้นหาแบบทวิภาคที่มีโครงสร้างปรับสมดุลเองได้ (self-balancing binary search tree) คือต้นไม้ค้นหาแบบทวิภาคที่สามารถรักษาความสูง (จำนวนชั้นที่อยู่ต่ำกว่าราก) ของตนให้เตี้ยอยู่ตลอดเวลา เพื่อทำให้การค้นหาข้อมูล การใส่ข้อมูล การลบข้อมูลในต้นไม้ทำได้อย่างมีประสิทธิภาพอยู่เสมอ แม้จะมีต้นไม้ค้นหาแบบทวิภาคที่มีโครงสร้างปรับสมดุลเองได้บางแบบ เช่นต้นไม้สเปลย์ ซึ่งไม่ได้ปรับให้ต้นไม้เตี้ยตลอดเวลาแต่ประสิทธิภาพเมื่อวิเคราะห์แบบถัวเฉลี่ยได้ประสิทธิภาพเท่ากัน
โครงสร้างข้อมูลที่นิยมในการอิมพลีเมนต์ต้นไม้ลักษณะนี้ยกตัวอย่างเช่น ต้นไม้เอวีแอล, ต้นไม้แดงดำ, ต้นไม้สเปลย์ เป็นต้น

**ภาพรวม**
การดำเนิการกับต้นไม้ค้นหาแบบทวิภาคส่วนใหญ่ไม่ว่าจะเป็นการค้นหาข้อมูล การใส่ข้อมูล การลบข้อมูล ประสิทธิภาพของการดำเนินการนั้นล้วนขั้นอยู่กับความสูงของต้นไม้ ดังนั้นการรักษาให้ต้นไม้นั้นมีประสิทธิภาพในการดำเนินการดี นั่นคือการลดความสูงของต้นไม้ลงเท่าที่จะทำได้ โดยต้นไม้ทวิภาคที่มีความสูง h จะมีปมได้ไม่เกิน 20+21+···+2h = 2h+1-1 ปม หากต้นไม้มี n ปม และมีความสูง h จะได้ว่า:
ดังนั้น :
นั่นคือ อย่างน้อยที่สุดความสูงของต้นไม้ทวิภาคที่มี n ปม คือ ฟังก์ชันพื้นของ log2 (n)
แต่หากไม่มีการปรับสมดุลของต้นไม้ค้นหาแบบทวิภาคแล้ว จะมีบางกรณีที่ทำให้ความสูงของต้นไม้มีค่าเท่ากับจำนวนปม ยกตัวอย่างเช่นหากใส่ข้อมูลที่ผ่านการเรียงลำดับเข้าไปในต้นไม้แล้ว ลักษณะของต้นไม้จะดูเหมือนกับรายการโยงที่มี n ปมเสียมากกว่า ในเชิงเปรียบเทียบหาก n = 1,000,000 ต้นไม้ค้นหาแบบทวิภาคที่ไม่ได้ปรับสมดุลอาจมีความสูงถึง 1,000,000 เปรียบเทียบกับต้นไม้ค้นหาแบบทวิภาคที่ปรับสมดุลเพื่อลดความสูงแล้วนั้นจะมีความสูงไม่เกิน 

**การนำมาใช้งาน**
ต้นไม้ค้นหาแบบทวิภาคที่มีโครงสร้างปรับสมดุลเองได้มีประโยชน์อย่างมากสำหรับโครงสร้างข้อมูลที่ต้องการเรียงลำดับอยู่ตลอดเวลา (เมื่อใส่ข้อมูลใหม่เข้าไปก็สามารถใส่ได้อย่างรวดเร็ว) ตัวอย่างเช่นแถวคอยลำดับความสำคัญ หรือนำมาใช้เป็นแถวลำดับแบบจับคู่หรือพจนานุกรม โดยใส่แต่ละคู่ (คีย์-ข้อมูล) ลงไปในต้นไม้แล้วเรียงลำดับตามค่าคีย์ ดังที่ได้กล่าวมาจะเห็นได้ว่าลักษณะคุณประโยชน์ของต้นไม้ค้นหาแบบทวิภาคที่มีโครงสร้างปรับสมดุลเองได้นั้นจะคล้ายคลึงกับตารางแฮช

**อ้างอิง**

**ดูเพิ่ม**
 ต้นไม้ค้นหาแบบทวิภาค

**แหล่งข้อมูลอื่น**
  Dictionary of Algorithms and Data Structures: Height-balanced binary search tree-  GNU libavl, a LGPL-licensed library of binary tree implementations in C, with documentation
หมวดหมู่:ต้นไม้ (โครงสร้างข้อมูล)
หมวดหมู่:ต้นไม้แบบทวิภาค
เถ้าแก่น้อย Cooking Academy ตอน ขนมหวานนานาชาติ

เถ้าแก่น้อย Cooking Academy ตอน ขนมหวานนานาชาติ เป็นเกมเกี่ยวกับการทำอาหารและการสอนพื้นฐานคณิตศาสตร์ พัฒนาและจำหน่ายโดยวิสต้า บิสซิเนส โดยเป็นเกมแรกของเกมชุดเถ้าแก่น้อยที่สามารถแสดงคะแนนการทำขนมบนเฟซบุ๊กได้ และเป็นเกมที่เกี่ยวกับการทำขนมหวานนานาชาติหลากหลายชนิด เช่น เค้ก ตีรามีซู ทองหยอด ไทยากิ เป็นต้ โดยสามารถเลือกทำได้ทั้งขนมเอเชียและยุโรป และสามารถนำขนมไปขายในร้านขายขนมได้อีกด้วย

**กติกา**
การทำขนมจะแบ่งเป็น 2 แบบ คือแบบ Free Mode และแบบ Product Mode โดยมีขนมในเกมที่ให้ฝึกทำทั้งหมด 20 รายการ ทั้งขนมหวานเอเชียและขนมหวานยุโรป

**การทำขนมแบบ Free Mode**
การทำขนมแบบ Free Mode เป็นโหมดสำหรับผู้ที่ฝึกหัดทำขนม โดยจะไม่เสียค่าใช้จ่ายในการทำขนม และมีการอธิบายวิธีทำแต่ละขั้นตอนด้วย แต่ขนมที่ทำออกมาได้จะไม่สามารถนำไปขายในร้านขนมได้

**การทำขนมแบบ Product Mode**
การทำขนมแบบ Product Mode เหมาะสำหรับผู้ที่มั่นใจแล้วว่าจะทำขนมออกไปขายในร้านขนม การทำขนมเพื่อขายในร้านจะต้องเสียค่าทำขนม ลดหลั่นกันไปตามความยากง่ายของขนม ยกเว้นขนมชนิดแรก ซึ่งไม่ต้องเสียค่าใช้จ่าย คือถั่วแดงกวนน้ำแข็งไส และบราวนี ขนมที่ทำได้จะแบ่งออกเป็น 4 ระดับ คือ ดีมาก ดี พอใช้ และต้องฝึกฝนใหม่ ถ้าทำขนมได้ระดับที่ 4 ขนมจะไม่สามารถนำไปขายในร้านได้

**ร้านค้า**
เป็นสถานที่สำหรับขายขนมที่เราทำออกมาขาย โดยจะแสดงเฉพาะขนมที่ทำสำหรับขายเท่านั้น ต้องเข้าไปเปิดร้านเท่านั้นจึงจะมีลูกค้ามาซื้อขนม รายได้จากการขนมจะขึ้นกับจำนวนขนมในร้าน หากมีขนมขายในร้านมาก รายได้ก็จะยิ่งมากขึ้น สามารถนำรายได้จากการขายขนมไปซื้อเฟอร์นิเจอร์เพื่อประดับตกแต่งร้านได้ 

**ชนิดของขนม**

**ขนมเอเชีย**

**ขนมยุโรป**

**การแต่งตัว**
ในเกม Cooking Academy สามารถที่จะให้ผู้เล่นเลือกว่าต้องการเล่นเป็นผู้ชายหรือผู้หญิงได้ โดยสามารถสับเปลี่ยนตัวละครได้ รวมถึงสามารถนำรายได้จากการขายขนมมาซื้อเสื้อผ้าเครื่องประดับต่าง ๆ ได้

**อ้างอิง**
 http://www.vista-education.com/vista_2007/product_detail.php?id=001810/fix-attempted=yes  รายละเอียดของเถ้าแก่น้อย Cooking Academy ตอน ขนมหวานนานาชาติ จากเว็บไซต์บริษัท วิสต้าบิสซิเนส จำกัด
หมวดหมู่:เถ้าแก่น้อย
หมวดหมู่:วิดีโอเกม
หมวดหมู่:เกมชุด
หมวดหมู่:เกมสำหรับวินโดวส์
หมวดหมู่:วิดีโอเกมที่ออกวางจำหน่ายในปี พ.ศ. 2554
หมวดหมู่:วิดีโอเกมที่พัฒนาขึ้นในประเทศไทย
หมวดหมู่:เกมจากวิสต้า บิสซิเนส
ดิสมีนส์วอร์ (เพลงนิกเคลแบ็ก)

ดิสมีนส์วอร์ เป็นซิงเกิลที่ 3 ของวงดนตรีร็อกชาวแคนาดาในอัลบั้มสตูดิโอส์ที่ 7 ของนิกเคลแบ็ก คือ เฮียแอนด์นาวน์ โดยออกจำหน่ายในซิงเกิลวิทยุในประเทศเยอรมนี เมื่อวันที่ 10 พฤศจิกายน ค.ศ. 2011 และออกจำหน่ายในซิงเกิลวิทยุในประเทศสหรัฐอเมริกา ในวันที่ 14 กุมภาพันธ์ ค.ศ. 2012 หลังภาพวิดีโอถูกโพสต์ใน นิกเคลแบ็กทีวี บนยูทูบ มิวสิกวิดีโอนี้ถูกช็อดสำหรับซิงเกิล นอกจากนั้นยังใช้เป็นเพลงธีมอย่างเป็นทางการกับศึกดับเบิลยูดับเบิลยูอี อิลิมิเนชั่น แชมเบอร์ (2012)

**ชาร์ต**

**อ้างอิง**
ดิสมีนส์วอร์
ดิสมีนส์วอร์
เกาะบูเว

เกาะบูเว (Bouvet Island eɪ; Bouvetøya  บูเวเอยยา) เป็นเกาะภูเขาไฟกึ่งแอนตาร์กติกและเขตสงวนธรรมชาติที่ไม่มีผู้อยู่อาศัย ตั้งอยู่ในมหาสมุทรแอตแลนติก ทางใต้สุดของเทือกเขากลางสมุทรแอตแลนติก เกาะบูเวเป็นดินแดนในภาวะพึ่งพิงของประเทศนอร์เวย์ ตามด้วยเกาะปีเตอร์ที่ 1 และควีนม็อดแลนด์ กลายเป็นส่วนหนึ่งของสามเขตสังกัดของนอร์เวย์ และเป็นเขตสังกัดเดียวที่อยู่นอกเหนือภูมิภาคในระบบสนธิสัญญาแอนตาร์กติก 
เกาะบูเวเป็นเกาะห่างไกลที่สุดในโลก เพราะที่ตั้งอยู่ห่างจากแผ่นดินใหญ่คือชายฝั่งพรินเซสอัสตริดของควีนม็อดแลนด์ 1,700 กิโลเมตรทางทิศเหนือp=58 และแผ่นดินใหญ่ที่มีผู้อยู่อาศัยคือแหลมอะกะลัสของประเทศแอฟริกาใต้ 2,200 กิโลเมตรทางทิศตะวันตกเฉียงใต้ เกาะบูเวมีพื้นที่ทั้งหมด 49 ตารางกิโลเมตร ร้อยละ 93 ของพื้นที่ปกคลุมด้วยธารน้ำแข็งp=59 ศูนย์กลางเป็นปล่องภูเขาไฟรูปโล่ปกคลุมด้วยน้ำแข็ง และจุดสูงสุดอยู่บนยอดเขาโอลาฟ (Olavtoppen) ด้วยความสูง 780 เมตรเหนือระดับน้ำทะเลp=59 ชายฝั่งรายล้อมด้วยเกาะโขดหินบางส่วนและเกาะขนาดเล็กกว่าแห่งหนึ่งคือเกาะลาร์ส (Larsøya) ที่ขึ้นฝั่งอย่างง่ายเพียงแห่งเดียวอยู่ทางทิศตะวันตกเฉียงเหนือชื่อนีเรยซา (Nyrøysa) สัตว์มีกระดูกสันหลังที่อาศัยอยู่บนเกาะบูเวนั้นมีเพียงแค่นกทะเลและแมวน้ำp=114
นักสำรวจชาวฝรั่งเศส ฌ็อง-บาติสต์ ชาร์ล บูเว เดอ โลซีเย พบเกาะบูเวเมื่อวันที่ 1 มกราคม ค.ศ. 1739p=96 โดยเขาระบุพิกัดของเกาะคลาดเคลื่อนp=47 ทำให้นักสำรวจคนอื่นไม่พบเกาะจนกระทั่งการเดินทางของเจมส์ ลินด์ซีย์ และทอมัส ฮอปเปอร์ ใน ค.ศ. 1808p=35 เบนจามิน มอร์เรล ใน ค.ศ. 1822 ผู้สามารถขึ้นฝั่งได้เป็นครั้งแรกตามบันทึกของเขาซึ่งเป็นข้อสงสัยจากนักวิชาการ และจอร์จ นอร์ริส ใน ค.ศ. 1825 ผู้อ้างสิทธิเหนือเกาะเป็นของสหราชอาณาจักรp=62 และพบเกาะทอมป์สันตั้งอยู่ใกล้เคียง ซึ่งภายหลังถูกเผยว่าเป็นเกาะที่ไม่มีอยู่จริง พวกเขาต่างบันทึกพิกัดของเกาะแตกต่างกัน จนถึงการเดินทางวัลดีวีอาของนักชีววิทยาทางทะเลชาวเยอรมัน คาร์ล คุน ใน ค.ศ. 1898 ได้ระบุพิกัดของเกาะอย่างแม่นยำp=63
คณะเดินทางนอร์วีเจียครั้งที่หนึ่งอยู่อาศัยระยะยาวบนเกาะครั้งแรกใน ค.ศ. 1927 พร้อมอ้างสิทธิเป็นของนอร์เวย์และตั้งชื่อตามบูเว เดอ โลซีเยp=72 สหราชอาณาจักรพิพาทการอ้างสิทธิของนอร์เวย์ก่อนจะสละสิทธิของตนp=52 เกาะบูเวถูกประกาศเป็นเขตสังกัดของนอร์เวย์ตามพระราชบัญญัติ ค.ศ. 1930 ภายใต้การควบคุมของกรมกิจการขั้วโลก กระทรวงยุติธรรมและความมั่นคงสาธารณะ พื้นที่ทั้งหมดและน่านน้ำอาณาเขตของเกาะบูเวได้รับการคุ้มครองเป็นเขตสงวนธรรมชาติใน ค.ศ. 1971 และพื้นที่สำคัญเพื่อการอนุรักษ์นกจากเบิร์ดไลฟ์อินเตอร์เนชันแนลp=113 การสำรวจทางวิทยาศาสตร์บนเกาะเริ่มต้นใน ค.ศ. 1978p=155 โดยสถาบันขั้วโลกนอร์เวย์จัดตั้งสถานีวิจัยและสถานีตรวจอากาศอัตโนมัติบนนีเรยซา และส่งนักวิจัยมาประจำการทุกฤดูร้อน

**อ้างอิง**

**บรรณานุกรม**
 isbn=8203156894- location=Oslo- url=https://books.google.com/books?id=uNI-AAAAYAAJ- isbn=978-82-516-2589-0- publisher=Alston Rivers- url=https://books.google.com/books?id=PYdBH4dOOM4C- isbn=1740590945

**แหล่งข้อมูลอื่น**
  เกาะบูเว. เดอะเวิลด์แฟกต์บุ๊ก. สำนักข่าวกรองกลาง.-  สถานีนอร์เวเจีย – สถานีวิจัยตั้งอยู่ที่นีเรยซา บนเกาะบูเว- 2425963
หมวดหมู่:เกาะในประเทศนอร์เวย์
หมวดหมู่:เขตสังกัดของนอร์เวย์
เกาะบราช

บราช (Brač, pron; ภาษาถิ่น: Broč) เป็นเกาะในทะเลเอเดรียติก นอกชายฝั่งแดลเมเชีย ของประเทศโครเอเชีย มีพื้นที่ 396 ตารางกิโลเมตร ทำให้เป็นเกาะใหญ่ที่สุดในแดลเมเชีย และเป็นเกาะใหญ่เป็นอันดับ 3 ในทะเลเอเดรียติก เกาะมีประชากร 14,436 คน

**อ้างอิง**

**ผลงานที่อ้างถึง**
 isbn=978-1-84904-112-6- isbn=978-0-521-89452-4 - isbn=1-86064-061-3- cite book |last1=Érszegi |first1=Géza |last2=Solymosi |first2=László |editor-last=Solymosi |editor-first=László | title=Magyarország történeti kronológiája, I: a kezdetektől 1526-ig Historical Chronology of Hungary, Volume I: From the Beginning to 1526 |publisher=Akadémiai Kiadó |year=1981 |pages=79–187 |chapter=Az Árpádok királysága, 1000–1301 The Monarchy of the Árpáds, 1000–1301 |isbn=963-05-2661-1|language=hu- isbn=963-482-521-4 - isbn=0-8135-1304-9 - cite book |last1=Kristó |first1=Gyula |last2=Makk |first2=Ferenc |year=1996 |title=Az Árpád-ház uralkodói Rulers of the House of Árpád|publisher=I.P.C. Könyvek | isbn=978-963-7930-97-3|language=hu- isbn=963-05-5268-X 
*cite book |last1=Solymosi |first1=László |last2=Körmendi |first2=Adrienne |editor-last=Solymosi |editor-first=László | title=Magyarország történeti kronológiája, I: a kezdetektől 1526-ig Historical Chronology of Hungary, Volume I: From the Beginning to 1526 |publisher=Akadémiai Kiadó |year=1981 |pages=188–228 |chapter=A középkori magyar állam virágzása és bukása, 1301–1506 The Heyday and Fall of the Medieval Hungarian State, 1301–1526 |isbn=963-05-2661-1|language=hu- isbn=978-0-521-02756-4 - isbn=978-0-300-16394-0 

**แหล่งข้อมูลอื่น**
 เกาะบราช- เกาะบราช
บราช
บราช
ไฮดาไกว

ไฮดาไกว (Haida Gwaii) หรือ หมู่เกาะควีนชาร์ลอตต์ (Queen Charlotte Islands) เป็นกลุ่มเกาะทางชายฝั่งตอนเหนือของรัฐบริติชโคลัมเบีย ประเทศแคนาดา มีช่องแคบเฮเคตคั่นระหว่างหมู่เกาะนี้กับแผ่นดินใหญ่  ประชากรส่วนใหญ่เป็นชาวเฮย์ดา ไฮดาไกวประกอบด้วยเกาะสำคัญสองเกาะคือ เกาะแกรมทางทิศเหนือ และเกาะมอร์สบีทางทิศใต้ และมีเกาะเล็ก ๆ อีก 150 เกาะ มีพื้นที่รวม 10,180 ตร.กม. (3,931 ตร.ไมล์) เกาะสำคัญอื่นเช่น เกาะลังการา เกาะลูอีส เกาะไลเอลล์ เกาะเบอร์นาบี และหมู่เกาะคังฮิต

**อ้างอิง**
หมวดหมู่:กลุ่มเกาะในมหาสมุทรแปซิฟิก
หมวดหมู่:กลุ่มเกาะในประเทศแคนาดา
หมวดหมู่:ธรณีสัณฐานในรัฐบริติชโคลัมเบีย